Oor die hele wêreld is Kersfees ŉ tyd van samesyn en dit is byna ŉ ondenkbare gedagte dat iemand die feestyd op sy of haar eie deurbring.
Sy vertel die stuk begin waar Hettie die Kerskaartjies wat sy ontvang het, tel. “Sy het ses en dit is nie vir haar genoeg nie. Sy dink die aantal kaartjies wat sy het, bepaal haar waarde in die wêreld, hoeveel mense van haar hou en wat haar status is, hoewel sy met min mense kontak het.”
Hoewel Hettie se Kersfees in die 90’s afspeel, glo sy dat eietydse jong mense aanklank sal vind by die produksie. Sy wil die jeug in besonder aanmoedig om die stuk op die planke te sien.
“Al speel dit af voor die tyd van selfone en die internet, dink ek die kwessies is menslik en nog steeds van toepassing op vandag se samelewing. Hettie het ŉ obsessie met die aantal Kerskaartjies wat sy ontvang, wat baie ooreenstem met hoe mense vandag kyk na die aantal likes of follows wat hulle op sosiale media kry. As jy terugtree, besef jy hoe belaglik dit is, maar tog voel ons almal die druk!”